జీఎస్‌టీతో ధరలు పెరుగుతాయి
- పలు మార్పులు అవసరమే: ఎఫ్‌టాప్సీ
నవతెలంగాణ, వాణిజ్య విభాగం: కేంద్ర ప్రభుత్వం కొత్తగా అమలులోకి తీసుకురానున్న 'వస్తు సేవల పన్ను' (జీఎస్‌టీ) వల్ల సమాన్యుడి జీవితం మరింత భారంగా మారే అవకాశం ఉన్నట్లు 'తెలుగు రాష్ట్రాల వాణిజ్య, పరిశ్రమల మండలుల' (ఎఫ్‌టాప్సీ) అభిప్రాయపడింది. జీఎస్‌టీని తాము స్వాగతిస్తున్నట్లు పేర్కొంది. అయితే బిల్లులో పలు మార్పులు, చేర్పులు చేయాల్సిన అవసరం ఎంతైనా ఉందని అభిప్రాయపడింది. వీటికి సంబంధించి రాష్ట్ర, కేంద్ర ప్రభుత్వాలకు 63 ప్రతిపాదనలు చేసింది. 'జీఎస్‌టీ' విషయమై గురువారం హైదరాబాద్‌లో ఏర్పాటు చేసిన మీడియా సమావేశంలో ఎఫ్‌టాప్సీ పరోక్ష పన్నుల సలహాదారు ఎస్‌ తిరుమలై, ఎఫ్‌టాప్సీ అధ్యక్షుడు రవీంద్రా మోడీతో తమ అభిప్రాయాలను పంచుకున్నారు. జీఎస్‌టీలోని పలు అంశాలు కొన్ని పరిశ్రమలకు, ప్రజలకు ఇబ్బందులు తెచ్చేవిగా ఉన్నట్లు తెలిపారు. ప్రధానంగా ఆహరోత్పత్తులు, ఫుడ్‌ ప్రాసెసింగ్‌ ఉత్పత్తులు మరింత భారం అయ్యే అవకాశాలున్నాయని తెలిపారు. ప్రస్తుతం ఈ ఉత్పత్తులపై 5 శాతం వరకు పన్నులు విధిస్తున్నారని, జీఎస్‌టీ రాకతో భవిష్యత్తులో వీటి ధరలు పెరుగొచ్చన్నారు. దీంతో రైతులపై భారం పడనుందన్నారు. అదే విధంగా రియల్‌ ఎస్టేట్‌ రంగంపై రెండు సార్లు పన్ను భారం చోటు చేసుకోనుందని తెలిపారు. ్న పరిధిలోకి రానున్నాయని పేర్కొన్నారు. విద్యా, వైద్యం, యూరియా కూడా ఖరీదు కానున్నాయన్నారు. ఈ రంగాలపై పన్ను విధానంలో మార్పులు చేయాల్సిన అవసరం ఉందన్నారు.
మీ స్నేహితులకు రికమెండ్ చెయ్యండి